open-index/open-wikipedia-markdown huggingface dataset:
राजा बिठ्‌ठलदास गौड़

**राजा बिठ्‌ठलदास गौड़**, राजा गोपालदास गौड़ का दूसरा पुत्र। मुगल सम्राट् शाहजहाँ के प्रारंभिक काल में तीन हजारी 1500 सवार का मंसबदार हुआ। जुझारसिंह के विद्रोह करने पर यह खानजहाँ लोदी के साथ उसके दमन को नियुक्त हुआ। किंतु जब खानजहाँ लोदी ने ही विद्रोह के चिह्न प्रकट किए, तो उसके दमन का भी कार्य इसे सौंपा गया। राजा गजसिंह के सहायक के रूप में इसने खानजहाँ लोदी के दाँत खट्टे किए।

इसके बाद सम्राट् ने इसे क्रमशः रणथंभोर का दुर्गाध्यक्ष और अजमेर में फौजदार नियुक्त किया। परेंद: दुर्ग के घेरे में राजकुमार मुहम्मद शुजा के साथ रहा। जब दुर्ग विजित नहीं हो पाया, तो इसे पुनः अजमेर में रखा गया। दक्षिण में शाहजी भोंसले का विद्रोह दबाने के लिए सम्राट् ने इसे भी भेजा था। उसके पश्चात्‌ यह आगरे का दुर्गाध्यक्ष नियुक्त हुआ। इसका मंसब पाँच हजारी सवार का कर दिया गया और यह राजकुमार मुरादबख्श के साथ बलख और बदख्शाँ पर आक्रमण करने को नियुक्त हुआ। बलख विजय के अनन्तर यह वहाँ से राजकुमार के साथ लौट आया। राजकुमार औरंगजेब के साथ कांधार के काजिलबाशों के विरुद्ध युद्ध में इसने यश प्राप्त किया। जीवन के अंतिम समय में यह अपने प्रान्त लौट गया और वहीं 1651 ई. में इसकी मृत्यु हुई।

श्रेणी:भारत का इतिहास
भगवत मुदित

**भगवत मुदित** के पिता माधव मुदित चैतन्य संप्रदाय के भक्त सुकवि तथा आगरा के निवासी थे। इनका समय सं. 1630 तथा सं. 1720 वि. के मध्य में था। यह आगरा में शुजाअ के दीवान थे और वहाँ से विरक्त होकर वृंदावन में आ बसे थे। इन्हें हित संप्रदाय के भक्तों का भी सत्संग प्राप्त था और इन्होंने इस संप्रदाय के 35 भक्तों का चरित्र रसिक अनन्यमाल में ग्रंथित किया है। प्रबोधानंद सरस्वती के अनेक वृंदावन शतकों में से एक का इन्होंने पद्यानुवाद किया है, जो सं. 1707 की रचना है। इनके दो सौ सात स्फुट पद अब तक मिले हैं। यह भी चैतन्य संप्रदाय के राधारमणी वैष्णव थे।

## सन्दर्भ
श्रेणी:हिन्दी साहित्यकार
भीतरी (गाँव)

**भीतरी**, उत्तर प्रदेश के गाजीपुर जिले में सैदपुर से उत्तर-पूर्व की ओर लगभग पाँच मील की दूरी पर स्थित ग्राम है। ग्राम से बाहर चुनार के लाल पत्थर से निर्मित एक स्तंभ खड़ा है जिसपर गुप्त शासकों की यशस्वी परंपरा के गुप्त सम्राट स्कंदगुप्त का अभिलेख उत्कीर्ण है। यद्यपि लेख ऋतुघृष्ट है, पत्थर यत्र तत्र टूट गया है तथा बाईं ओर ऊपर से नीचे तक एक दरार सी है तथापि संपूर्ण लेख मूल स्तंभ पर पूर्णतया स्पष्ट है तथा उसका ऐतिहासिक स्वरूप सुरक्षित सा है।

लेख की भाषा संस्कृत है। छठीं पंक्ति के मध्य तक गद्य में है, शेष पद्य में। लेख पर कोई तिथि अकित नहीं है। इसका उद्देश्य शार्ग्ङिन विष्णु की प्रतिमा की स्थापना का अभिलेखन तथा उस ग्राम को, जिसमें स्तंभ खड़ा है, विष्णु को समर्पित करना है। लेख में इस ग्राम के नाम का उल्लेख नहीं है।

भीतरी का स्तंभलेख ऐतिहासिक दृष्टि से अत्यंत महत्वपूर्ण है। उसमें गुप्त सम्राज्य पर पुष्पमित्रों तथा हूणों के बर्बर आक्रमण का संकेत है। लेख के अनुसार पुष्पमित्रों ने अपना कोष और अपनी सेना बहुत बढ़ा ली थी और सम्राट कुमारगुप्त की मरणासन्नावस्था में उन्होंने गुप्त साम्राज्य पर आक्रमण किया। युवराज स्कंदगुप्त ने सेना का सफल नेतृत्व किया। उसने युद्धक्षेत्र में पृथ्वीतल पर शयन किया। पुष्पमित्रों को परास्त कर पिता कुमारगुप्त की मृत्यु के अनंतर स्कंदगुप्त ने अपनी विजय का संदेश साश्रुनेता माता को उसी प्रकार सुनाया जिस प्रकार कृष्ण ने शत्रुओं के मारकर देवकी को सुनाया था।

हूणों की जिस बर्बरता ने रोमन साम्राज्य को चूर चूर कर दिया था वह एक बार यशस्वी स्कंदगुप्त की चोट से थम गई। स्कंदगुप्त की भुजाओं के हूणों के साथ समर में टकरा जाने से भयंकर आवर्त बन गया, धरा काँप गई। स्कंदगुप्त ने उन्हें पराजित किया। परंतु अनवरत हूण आक्रमणों से गुप्त साम्राज्य के जोड़ जोड़ हिल उठे और अंत में साम्राज्य की विशाल अट्टालिका अपनी ही विशालता के खंडहरों में खो गई।

## इन्हें भी देखें
*भीतर गाँव

## बाहरी कड़ियाँ

श्रेणी:शिलालेख
श्रेणी:पुरातत्व
श्रेणी:भारत का इतिहास
बिल (बहुविकल्पी)

विविध प्रकार के लेख्यों के लिए **बिल** (Bill) शब्द प्रयुक्त किया जाता है। यह अंग्रेजी शब्द है, किंतु अब इसका प्रयोग भारतीय भाषाओं में होने लगा है। न्याय, व्यापार और विधि से संबंधित विषयों के लिए इस शब्द का प्रयोग होता है। 

* न्याय में अभियोग चलने से पहले कानूनी सलाह देनेवाले सॉलिसिटर द्वारा मुवक्किल को दी हुई व्यय की सूची को 'बिल ऑव कास्ट' कहते हैं।

* व्यापार में विक्रय की हुई वस्तुओं की, मूल्यों सहित सूची को 'बिल' कहते हैं।

* बिल का 'प्रस्तावित विधेयक' के अर्थ में प्रयोग संसद द्वारा पारित विधि के संबंध में भी किया जाता है।
रत्नागिरि जिला

**रत्नागिरि जिला** (), भारत के राज्य महाराष्ट्र के पैंतीस जिलों में से एक है। रत्नागिरि जिले का मुख्यालय और प्रमुख शहर है। जिले का 11.33% हिस्सा शहरी है। जिले के पश्चिम में अरब सागर, दक्षिण में सिंधुदुर्ग जिला, उत्तर में रायगढ़ जिला और पूर्व में सतारा सांगली और कोल्हापुर जिले स्थित हैं। यह जिला कोंकण मंडल का भाग है।

## इन्हें भी देखें
* रत्नागिरि
* महाराष्ट्र
* महाराष्ट्र के जिले

## सन्दर्भ

श्रेणी:महाराष्ट्र के जिले
*
फोर्ड फिगो

यह भारत कि हैचबेक श्रेणी की एक प्रमुख कार हैं। इस कार का निर्माण फोर्ड इंडिया प्राइवेट लिमिटेड द्वारा चेन्नई में किया जाता हैं। यह पेट्रोल और डीजल दोनों इंजनों के विकल्प में उपलब्ध हैं। इसे वर्ष २०११ की सर्वश्वेष्ठ कार घोषित किया गया हैं।
thumb|फोर्ड फिगो

## बाहरी कड़ियाँ
* चार चक्का (विश्व का पहला हिन्दी आटोमोबाइल पोर्टल)
* Automotive Electronics Glossary
* leaps forward in car technology 
* क्या अंतर है हैच-बैक सीडान और SUV में ?

श्रेणी:छोटी कारें
इरोम चानू शर्मिला

**इरोम चानू शर्मिला**(जन्म:14 मार्च 1972) मणिपुर की मानवाधिकार कार्यकर्ता हैं, जो पूर्वोत्तर राज्यों में लागू सशस्त्र बल विशेष शक्तियां अधिनियम, १९५८ को हटाने के लिए लगभग १६ वर्षों तक (4 नवम्बर 2000 से 9 अगस्त 2016 ) भूख हड़ताल पर रहीं। 

## पृष्ठभूमि
इरोम ने अपनी भूख हड़ताल तब की थी जब 2 नवम्बर के दिन मणिपुर की राजधानी इंफाल के मालोम में असम राइफल्स के जवानों के हाथों 10 बेगुनाह लोग मारे गए थे। उन्होंने 4 नवम्बर 2000 को अपना अनशन शुरू किया था, इस उम्मीद के साथ कि 1958 से अरुणाचल प्रदेश, मेघालय, मणिपुर, असम, नगालैंड, मिजोरम और त्रिपुरा में और 1990 से जम्मू-कश्मीर में लागू आर्म्ड फोर्स स्पेशल पावर एक्ट (एएफएसपीए) को हटवाने में वह महात्मा गांधी के नक्शेकदम पर चल कर कामयाब होंगी।

पूर्वोत्तर राज्यों के विभिन्न हिस्सों में लागू इस कानून के तहत सुरक्षा बलों को किसी को भी देखते ही गोली मारने या बिना वारंट के गिरफ्तार करने का अधिकार है। शर्मिला इसके खिलाफ इम्फाल के जस्ट पीस फाउंडेशन नामक गैर सरकारी संगठन से जुड़कर भूख हड़ताल करती रहीं। सरकार ने शर्मिला को आत्महत्या के प्रयास में गिरफ्तार कर लिया था। क्योंकि यह गिरफ्तारी एक साल से अधिक नहीं हो सकती अतः हर साल उन्हें रिहा करते ही दोबारा गिरफ्तार कर लिया जाता था। नाक से लगी एक नली के जरिए उन्हें खाना दिया जाता था तथा इस के लिए पोरोपट के सरकारी अस्पताल के एक कमरे को अस्थायी जेल बना दिया गया था।

## आम आदमी पार्टी द्वारा राजनीति में आने का निमंत्रण
जस्ट पीस फाउंडेशन ट्रस्ट (जेपीएफ) के जरिए शर्मिला को आम आदमी पार्टी के नेता प्रशांत भूषण ने मणिपुर की लोकसभा सीट से आम आदमी पार्टी (आप) के टिकट पर २०१४ के लोकसभा चुनाव लड़ने का प्रस्ताव दिया किंतु उन्होंने इसे अस्वीकार कर दिया।

## अनशन का अंत
जुलाई २०१६ में उन्होंने अचानक घोषणा की कि वे शीघ्र ही अपना अनशन समाप्त कर देंगी। उन्होंने अपने इस निर्णय का कारण आम जनता की उनके संघर्ष के प्रति बेरुखी को बताया। ९ अगस्त २०१६ को लगभग १६ साल के पश्चात् उन्होंने अपना अनशन तोड़ा तथा राजनीति में आने की घोषणा की। उन्होंने कहा कि वे मणिपुर की मुख्यमंत्री बनना चाहती हैं। 
 
## सन्दर्भ

## बाहरी कड़ियाँ
* बीबीसी हिन्दी पर इरोम शर्मिला पर लेख।

श्रेणी:भारतीय महिलाएँ
श्रेणी:जीवित लोग
श्रेणी:मणिपुर के लोग
श्रेणी:1972 में जन्मे लोग
डॅडवुड, दक्षिण डकोटा

**डॅडवुड** संयुक्त राज्य अमेरिका के दक्षिण डकोटा राज्य की ल्वेरेन्स काउण्टी की काउण्टी सीट है। सन २००० की जनगणना में यहाँ की जनसंख्या १,३८० थी।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
भारतीय विदेशी नागरिकता (ओसीआई) योजना

**भारतीय विदेशी नागरिकता (OCI) योजना** 02.12.2005 से दोहरी नागरिकता प्रदान करने के पहले कदम  के रूप में प्रचालित की गई थी। इसका अर्थ है भारत में दीर्घकालिक निवास का अधिकार प्राप्त करना और किसी विदेशी देश की नागरिकता रखना। यह योजना नागरिकता अधिनियम, 1955 (धारा 7A, 7B आदि) में संशोधन द्वारा बनाई गई थी क्योंकि अधिनियम की धारा 9 के अनुसार, जो व्यक्ति किसी अन्य देश की नागरिकता प्राप्त करता है उसकी भारतीय नागरिकता समाप्त हो जाती है।  

एक विदेशी नागरिक, जो 26.01.1950 को भारत का नागरिक बनने का पात्र था या 26.01.1950 के बाद किसी समय भारत का नागरिक था या 15.08.1947 के बाद भारत का हिस्सा बने क्षेत्र का था, और उसके बच्चे तथा पोते-पोतियाँ ओसीआई पंजीकरण के लिए पात्र हैं। यह तभी संभव है जब उनके देश के स्थानीय कानून या अन्य नियमों में दोहरी नागरिकता की अनुमति हो। ऐसे व्यक्तियों के अल्पवयस्क बच्चे भी पात्र हैं। लेकिन यदि आवेदक पाकिस्तान या बंगलादेश का नागरिक रहा है तो उसे ओसीआई की पात्रता नहीं होगी।  

भारत सरकार का उद्देश्य इस योजना द्वारा विदेशों में बसे भारतीयों में निष्ठा को बढ़ाना, अंतरराष्ट्रीय समर्थन प्राप्त करना और उन्हें भारत के लिए दूत के रूप में बदलना है। इसी कारण भारत कुछ और बदलाव लाने की योजना बना रहा है। अन्य देशों की तरह, जो अपने नागरिकों को दोहरी नागरिकता का दर्जा देते हैं, भारत भी शर्तें जोड़ने पर विचार कर रहा है। उदाहरण के लिए, मतदान का अधिकार देने से पहले लंबे समय तक और लगातार भारत में निवास की शर्त रखना, राजनीतिक उम्मीदवार बनने से पहले अन्य नागरिकताओं का त्याग और सुरक्षा अनुमति लेना, भारतीय मूल के दूसरी और तीसरी पीढ़ी के लोगों से मौजूदा रिश्तों का प्रमाण माँगना, और चुनाव अभियानों में विदेशी चंदे पर प्रतिबंध लगाना नियोजित नियमों और शर्तों में शामिल हैं। 

## बाहरी कड़ियाँ
https://web.archive.org/web/20110902173646/http://mha.nic.in/foreigDiv/OCI.html  

श्रेणी:भारतीय विदेशी नागरिकता  
श्रेणी:प्रवासी भारतीय  
श्रेणी:भारतीय राष्ट्रीयता कानून  
श्रेणी:भारत के पहचान प्रमाण पत्र  
श्रेणी:भारत के वैदेशिक सम्बन्ध
अयन गति

[thumb|240px|पृथ्वी [घूर्णन करती हुई (गोले के बीच के सफ़ेद तीर) हर दिन एक चक्कर पूरा कर लेती है। लेकिन साथ-साथ पृथ्वी झूमती भी है जिस से उसके अक्ष का रुझाव धीरे-धीरे बदलता रहता है। लगभग २६,००० वर्ष में अक्ष वापास उसी रुझाव पर आ जाता है जहाँ शुरू हुआ था - अगर ध्रुव के ऊपर अक्ष पर एक काल्पनिक बिंदु को देखा जाए तो वह २६ हज़ार साल में ऊपर का वृत्त पूरा कर लेगा]]
[thumb|240px|काल्पनिक [खगोलीय गोला|खगोलीय गोले के अन्दर पृथ्वी का अयन चलन - देखा जा सकता है कि उत्तर ध्रुव से निकलती हुई काल्पनिक अक्ष रेखा समय के साथ-साथ भिन्न तारों की तरफ़ जाती है, जिस से हज़ारों सालों के स्तर पर पृथ्वी का ध्रुव तारा बदलता रहता है]]
**अयन गति** या **अयन चलन** किसी घूर्णन (रोटेशन) करती खगोलीय वस्तु में गुरुत्वाकर्षक प्रभावों से अक्ष (ऐक्सिस) की ढलान में धीरे-धीरे होने वाले बदलाव को कहा जाता है।

अगर किसी लट्टू को चलने के बाद उसकी डंडी को हल्का सा हिला दिया जाए तो घूर्णन करने के साथ-साथ थोड़ा सा झूमने भी लगता है। इस झूमने से उसकी डंडी (जो उसका अक्ष होता है) तेज़ी से घुमते हुए लट्टू के ऊपर दो कोण-जैसा अकार बनाने का भ्रम पैदा कर देती है। लट्टू कभी एक तरफ़ रुझान करके घूमता है और फिर दूसरी तरफ़। उसी तरह पृथ्वी भी सूरज के इर्द-गिर्द अपनी कक्षा (अर्बिट) में परिक्रमा करती हुई अपने अक्ष पर घूमती है लेकिन साथ-साथ इधर-उधर झूमती भी है। लेकिन पृथ्वी का यह झूमना बहुत ही धीमी गति से होता है और किसी एक रुझान से झूमते हुए वापस उस स्थिति में आने में पृथ्वी को २५,७११ वर्ष (यानि लगभग २६ हज़ार वर्ष) लगते हैं। अगर पृथ्वी का अक्ष पृथ्वी के ऊपर काल्पनिक रूप से निकला जाए और अंतरिक्ष से २६,००० वर्षों के काल तक देखा जाए तो कभी वह पहले एक दिशा में दिखेगा फिर धीरे-धीरे पृथ्वी टेढ़ी होती हुई दिखेगी जिस से अक्ष की दिशा बदलेगी और क़रीब २६,००० वर्ष बाद वहीं पहुँच जाएगी जहाँ से शुरू हुई थी।

## अन्य भाषाओँ में
अयन गति को अंग्रेजी में "ऐक्सियल प्रीसॅशन" (Axial precession) कहते हैं। पृथ्वी के सन्दर्भ में इसे कभी-कभी "प्रीसॅशन ऑफ़ दी इक्विनॉक्सिज़" (precession of the equinoxes) भी कहते हैं। पृथ्वी के "घूर्णन" को "रोटेशन" (rotation) और उसके अक्ष के झूमने को "वॉबल" (wobble) कहा जाता है।

## ध्रुव तारे पर प्रभाव
पृथ्वी के उत्तरी ध्रुव के ऊपर जो भी तारा होता है उसे ध्रुव तारा कहते हैं। अयन गति की वजह से पृथ्वी का उत्तरी ध्रुव अलग-अलग समय पर भिन्न तारों की ओर अपना मुख करता है। वर्तमान युग का ध्रुव तारा धीरे-धीरे पृथ्वी का ध्रुव तारा नहीं रहेगा। सन् ३००० से सन् ५२०० तक वृषपर्वा तारामंडल का गामा सॅफ़ॅई (γ Cephei) तारा पृथ्वी का नया ध्रुव तारा बनेगा। सन् १०००० में हन्स तारा ध्रुव तारा बन चूका होगा। सन् १४००० में अभिजीत तारा हमारा ध्रुव तारा बनेगा। ध्यान रहे के सन् १२००० ईसापूर्व में भी अभिजीत हमारा ध्रुव तारा था और ठीक २६००० साल बाद दुबारा बन जाएगा। हमारा वर्तमान ध्रुव तारा सन् २७८०० ईसवी में दुबारा हमारा ध्रुव तारा बनेगा।

## भास्कराचार्य का अनुमान
१२वीं सदी ईसवी में भारतीय खगोलशास्त्री और गणितज्ञ भास्कराचार्य ने पृथ्वी के अयनांश काल का अनुमान २५,४६१ वर्ष लगाया था जो कि आधुनिक २५,७७१ वर्षों के अनुमान के काफ़ी पास है।

## इन्हें भी देखें
* ध्रुव तारा
* घूर्णन
* हन्स तारा
* अभिजीत तारा
* भास्कराचार्य

## सन्दर्भ


श्रेणी:खगोलशास्त्र
श्रेणी:हिन्दी विकि डीवीडी परियोजना
वीबीस्क्रिप्ट

वीबीस्क्रिप्ट (वी विसुअल बी बेसिक स्क्रिप्ट्-इंग् एडिशन) एक सक्रिय स्क्रिप्टिंग भाषा है, जिसका विकास माइक्रोसॉफ़्ट ने किया है। यह विज़ुअल बेसिक के प्रादर्श पर आधारित है। यह एक अल्पभारीय भाषा है जिसका द्रुत इन्टरप्रेटेशन होता है। यह विविध प्रकार के माइक्रोसॉफ़्ट वातावरण में प्रयुक्त होती है। वीबीस्क्रिप्ट में उस वातावरण के अवयवों तक पैठने के लिए जिसमें कि यह चल रही होती है कंपोनेंट ऑब्जेक्ट मॉडल प्रयुक्त होता है। उदाहरण के लिए फ़ाइलें बनाने, पढ़ने, अद्यतन करने तथा मिटाने के लिए FileSystemObject (FSO) का प्रयोग किया जाता है।

वीबीस्क्रिप्ट विन्डोज़ 98 से शुरू करके माइक्रोसॉफ़्ट विन्डोज़ के हर डेस्कटॉप विमोचन में बाइ डिफ़ॉल्ट स्थापित रहती है। विन्डोज़ एन टी 4.0 ऑप्शन् पैक (Windows NT 4.0 Option Pack) से लेकर विन्डोज़ सर्वर में भी होती है; तथा विन्डोज़ सीई पर वैकल्पिक रूप में उपलब्ध रहती है (यह उस डिवाइस पर निर्भर करता है, जिसपर यह इन्स्टॉल किया हुआ है)। 

वीबीस्क्रिप्ट एक हॉस्ट वातावरण में चलायी जाती है। माइक्रोसॉफ़्ट विन्डोज़ में ऐसे कई हॉस्ट वातावरण उपलब्ध होते हैं। जैसे- विन्डोज़ स्क्रिप्टिंग हॉस्ट (डब्ल्यू एस एच), इन्टर्नेट ऍक्स्प्लोरर (IE) और इन्टर्नेट इन्फ़ॉर्मेशन सर्विसेज़ (IIS). इसके अतिरिक्त, वीबीस्क्रिप्ट हॉस्टिंग वातावरण, माइक्रोसॉफ़्ट स्क्रिप्ट कंट्रोल (msscript.ocx) जैसी तकनीकियों की सहायता से अन्य प्रोग्रामों में भी ऍम्बेड किया जा सकता है।

## सन्दर्भ


श्रेणी:संगणक अभियान्त्रिकी
श्रेणी:कंप्यूटर
अंगज (अलंकार)

**अंगज** सात्विक अलंकारों का एक भेद है। भरत ने अपने नाट्यशास्त्र में सर्वप्रथम इसका उल्लेख किया है। अंगज अलंकारों में नायिकाओं के उन आंगिक विकारों या क्रियाव्यापारों को परिगणित किया जाता है जिनसे तारुण्य प्राप्त करने पर उनके मन में उद्भूत एवं विकसित काम भाव का पता चलता है। नाट्यशास्त्र (24.6) में भाव, हाव तथा हेला को एक-दूसरे से उद्भूत एवं सत्व के विभिन्न रूप कहा गया है और इसीलिए इन्हें शरीर से संबद्ध माना गया है। आगे इसकी व्याख्या करते हुए नाट्यशास्त्र (24.7) में भरत ने कहा है सत्व शरीर से संबद्ध है, भाव सत्व से उत्पन्न होता है, हाव की उत्पत्ति भाव से और हेला की हाव से है।

## भेद
अंगज अलंकार के संस्कृत काव्यशास्त्र में उपर्युक्त आधार पर तीन भेद निश्चित किए गए हैं-

### भाव अलंकार
धनंजय ने भरत को आधार मानते हुए कहा है, निर्विकारात्मकात्सत्वादभावस्तत्राद्यविक्रिया (दशरूपक, 2.33) अर्थात्‌ निर्विकार चित्त में यौवनोद्गम के समय आरंभ होने वाला विकार रूप आदि स्पंद ही भाव है। जिस प्रकार बीज का आदि विकार अंकुर के रूप में फुटने के पहले स्थूलता आदि के रूप में प्रकट होता है उसी प्रकार यौवनोद्गम के साथ मन में जिस कामविकार का वपन होता है वही ‘भाव’ कहलाता है।

### हाव अलंकार
भरत ने (ना. 24.9) कहा है, सत्व भाव के उद्रेक के साथ अन्य व्यक्ति के प्रति व्यंजित होता है और इसी की विभिन्न स्थितियों से संबद्ध हाव देखे जा सकते हैं। धनंजय के अनुसार हेलादय श्रृंगारोहावोक्षिभ्रूविकारकृत (दशरूपक 2.34) अर्थात्‌ भाव की वह विकसित अवस्था जिसमें भोगेच्छा प्रकाशक कटाक्षपात आदि विकार प्रकट होने लगते हैं, हाव कहलाती हैं। मन में अवस्थित भाव ही हाव रूप में विशेष व्यक्त हो जाता है। संस्कृत के पंडित भानुदत्त ने लीलाविलासादि दस अलंकारों को हाव कहा है। नारी की स्वाभाविक चेष्टा को वह हाव मानते हैं। पुरुषों में भी लक्षित होने वाले विब्वोक, विलास, विच्छित्ति तथा विभ्रम केवल उपाधि स्वरूप ही उनमें होते हैं। यद्यपि संस्कृत में हाव को अंगज अलंकार का भेद कहा है तथापि हिंदी में हाव शब्द का प्रयोग पूरे सात्विक अलंकारों के लिए होता है।

## हेला अलंकार
भरत (वा. 24.11) ने, ललित अभिनय द्वारा अभिव्यक्त शृंगार रस पर आधारित प्रत्येक व्यक्ति के भाव को हेला की संज्ञा दी है। धनंजय ने हेला का लक्षण इस प्रकार दिया है, स एव. हेला सुव्यक्तश्रृंगाररससूचिका (दसरूपक 2.34), अर्थात्‌ शृंगार की सहज संकेतक अभिव्यक्ति। हिंदी में हेला को हाव के अंतर्मन माना गया है।

श्रेणी:अलंकार
चंद्रा एक्स-रे वेधशाला

(विकिपीडिया अंग्रेजी से अनुवादित)

**चंद्रा एक्स-रे वेधशाला** (Chandra X-ray Observatory), एक कृत्रिम उपग्रह है जिसे २३ जुलाई १९९९ को STS-93 पर नासा द्वारा प्रक्षेपित किया गया। इसका नामकरण भारतीय - अमेरिकी भौतिक विज्ञानी सुब्रमण्यम चंद्रशेखर के सम्मान में किया गया जो कि सफ़ेद बौने तारों के लिए अधिकतम द्रव्यमान का निर्धारण करने के लिए जाने जाते हैं। संस्कृत में चन्द्र का अर्थ ' चन्द्रमा' और 'चमक' भी होता है।

चंद्रा वेधशाला नासा की चार महान वेधशालाओं में से तीसरी वेधशाला है। सबसे पहली हबल अंतरिक्ष दूरदर्शी, दूसरी कॉम्पटॉन गामा रे वेधशाला (१९९१ में प्रक्षेपित) और अंतिम स्पिट्जर अंतरिक्ष दूरदर्शी है। सफल प्रक्षेपण से पहले चंद्रा वेधशाला को AXAF ' एडवांस एक्स -रे एस्ट्रोफिजिक्स फेसिलिटी ' के रूप में जाना जाता था।| AXAF का परिक्षण रेडोन्ड़ो तट, केलिफोर्निया में TRW (अब नोर्थरोप ग्रुम्मान एयरोस्पेस सिस्टम) द्वारा किया गया था। चंद्रा एक्स-रे अपने उच्च कोणीय रिज़ॉल्यूशन दर्पण के कारण किसी भी पिछले एक्स-रे दूरबीन की तुलना में १०० गुना अधिक संवेदनशील है।

पृथ्वी के वायुमंडल द्वारा अधिकतम प्रकार की एक्स-रे का बड़ी मात्रा में अवशोषण कर लिया जाता है जिसका धरती आधारित दूरबीनों से पता नहीं लगाया जा सकता | इस कारण अवलोकन के लिए एक अंतरिक्ष आधारित दूरबीन बनाने की आवश्यकता हुई।

## इतिहास
सन् १९७६ में चन्द्रा एक्स-रे वेधशाला (तत्कालीन नाम AXAF) को रिच्कार्दो ग़िअक्कोनि और हार्वे तानान्बौम द्वारा नासा के लिए प्रस्तावित किया गया था। इसका प्रारंभिक कार्य मार्शल स्पेस फ्लाइट सेंटर (MSFC) और स्मिथसोनियन एस्ट्रोफिजिकल ऑब्जरवेटोरी (SAO) में अगले वर्ष शुरू किया गया। इस बीच सन् १९७८ में नासा के पहले इमेजिंग एक्स - रे दूरबीन, आइंस्टीन (HEAO 2) कक्षा में स्थापित किया गया। चन्द्रा परियोजना पर कार्य सन् १९८० और सन् १९९० में जारी रहा। सन् १९९२ में कम लागत करने हेतु अंतरिक्ष यान को फिर से डिजाइन किया गया।

सन् १९९८ में AXAF का नाम चंद्रा कर दिया गया और सन् १९९९ में इसे शटल कोलंबिया (STS-93) द्वारा प्रक्षेपित किया गया।

## सन्दर्भ

श्रेणी:वेधशाला
अश्वसेन

**अश्वसेन**, तक्षक नाग का पुत्र। अर्जुन द्वारा खांडववन जलाए जाने के समय (महाभारत, आदि पर्व, 218.9; 220.40; 60.35) तक्षक की पत्नी तथा पुत्र अश्वसेन वहीं थे। जान बचाने के लिए तक्षक की पत्नी ने पुत्र को मुंह में दबाकर आकाशमार्ग से भाग निकलने का प्रयत्न किया। किंतु अर्जुन ने तक्षकभार्या का सिर काट डाला। तक्षक से मित्रता होने के कारण इंद्र ने अर्जुन के विरुद्ध वर्तन करके अश्वसेन की रक्षा की।

पश्चात्‌ महाभारत (कर्ण पर्व 66) में कर्णर्जुन युद्ध के समय अश्वसेन ने कर्ण के बाण पर आरोहण किया। लेकिन कृष्ण तत्काल स्थिति समझ गए और उन्होंने रथ के अश्वों को घुटनों के बल बैठा दिया। बाण चूका और अर्जुन की ग्रीवा की बजाए उसके मुकुट को टुकड़े-टुकड़े करता हुआ निकल गया। अर्जुन ने अश्वसेन को मार डाला।

श्रेणी:पौराणिक पात्र
असत्‌कार्यवाद

**असत्‌कार्यवाद**, कारणवाद का न्यायदर्शनसम्मत सिद्धांत जिसके अनुसार कार्य उत्पत्ति के पहले नहीं रहता। न्याय के अनुसार उपादान और निमित्त कारण अलग-अलग कार्य उत्पन्न करने की पूर्ण शक्ति नहीं है किंतु जब ये कारण मिलकर व्यापारशील होते हैं तब इनकी सम्मिलित शक्ति ऐसा कार्य उत्पन्न होता है जो इन कारणों से विलक्षण होता है। अत: कार्य सर्वथा नवीन होता है, उत्पत्ति के पहले इसका अस्तित्व नहीं होता। कारण केवल उत्पत्ति में सहायक होते हैं। सांख्यदर्शन इसके विपरीत कार्य को उत्पत्ति के पहले कारण में स्थित मानता है, अत: उसका सिद्धांत सत्कार्यवाद कहलाता है। न्यायदर्शन भाववादी और यथार्थवादी है। इसके अनुसार उत्पत्ति के पूर्व कार्य की स्थिति मानना अनुभवविरुद्ध है। न्याय के इस सिद्धांत पर आक्षेप किया जाता है कि यदि असत्‌ कार्य उत्पन्न होता है तो शश-शृंग जैसे असत्‌ कार्य भी उत्पन्न होने चाहिए। किन्तु न्यायमंजरी में कहा गया है कि असत्कार्यवाद के अनुसार असत्‌ की उत्पत्ति नहीं मानी जाती। अपितु जो उत्पन्न हुआ है उसे उत्पत्ति के पहले असत्‌ माना जाता है।

## सन्दर्भ

## इन्हें भी देखें
*सत्कार्यवाद

श्रेणी:भारतीय दर्शन
असंग

**असंग** महायान बौद्ध विद्वान और योगाचार परंपरा के स्थापक थे। महायान सूत्रालंकार जैसा प्रौढ़ ग्रंथ लिखकर इन्होंने महायान संप्रदाय की नींव डाली और यह पुराने हीनयान संप्रदाय से किस प्रकार उच्च कोटि का है, इसपर जोर दिया।  

इनका जन्म गंधार के पुरुषपुर नगर में दूसरी शताब्दी के आसपास हुआ था। 

आचार्य असंग धार्मिक प्रवर्तक होते हुए बौद्ध न्याय के भी आदि गुरु माने जाते हैं। इन्होंने न्याय के अध्यापन की एक मौलिक परंपरा चलाई जिसमें प्रसिद्ध बौद्ध नैयायिक दिङ्नाग की दीक्षा हुई। प्रसिद्ध है कि आचार्य असंग के भाई वसुबन्धु पहले सर्वास्तिवाद के पोषक थे, किन्तु बाद में असंग के प्रभाव में आकर वे योगाचार विज्ञानवादी हो गए। दोनों भाइयों ने मिलकर इसके पक्ष को बड़ा प्रबल बनाया।

## बाहरी कड़ियाँ
* Digital Dictionary of Buddhism (type in "guest" as userID)
* Vasubandhu: Entry at the Internet Encyclopedia of Philosophy
* Distinguishing Dharma and Dharmata by Asanga and Maitreya By: Thrangu Rinpoche

श्रेणी:गंधार से लोग
श्रेणी:भारतीय बौद्ध विद्वान
श्रेणी:योगाचार विद्वान
असूरी भाषा

**असूरी भाषा** (Assyrian), सामी परिवार की प्राचीन अक्कादी (Akkadian language) की एक शाखा है (जिसकी दूसरी शाखा बाबुली (Babylonian) है।)। अक्कादी का यह नाम उस अक्काद नगर से पड़ा जो ईसा पूर्व 24वीं सदी में प्रसिद्ध सम्राट् शर्रूकीन की राजधानी था। तभी अक्कादी को राजभाषा का पद मिला। कालांतर में अक्कादी, प्रदेश और काल के अनुसार, असूरी और बाबुली नामक जनबोलियों में विकसित होकर बँट गई। असूरी दजला नदी (इराक) की उपरली घाटी में और बाबुली दजला-फरात के सागरवर्ती दोआब में बोली जाती थी।

काल क्रम से अक्कादी के तीन युग माने जाते हैं-

1. प्राचीन काल (लगभग 2000 ई.पू.-लगभग 1500 ई.पू.),

2. मध्यकाल (लगभग 1500 ई.पू.- लगभग 1000 ई.पू.) और

3. उत्तरकाल (लगभग 1000 ई.पू - लगभग 500 ई.पू.)।

स्वाभाविक ही यही कालक्रम असूरी और बाबुली जनबोलियों का भी अपनी विकासपरंपरा में होगा। ई.पू. 500 के बाद भी असूरी और बाबुली बोली और लिखी जाती रहीं, पर साधारणत: तब उन इराकी नदियों के काँठे में प्राय: सर्वत्र आरामी का प्रचार हो गया था।

अक्कादी अथवा बाबुली असूरी भाषाओं की लिपि गैरसामी सुमेरी कीलाक्षरों से निकली है। दक्षिणी मेसोपोटामिया में बसनेवाले इन सूमेरियों से तृतीय सहस्राब्दी ई.पू. में पहले बाबुलियों ने उनकी लिपि सीखी, फिर प्राय: हजार वर्ष बाद उत्तर के असूरियों अथवा असुरों ने। हजारों विचारसंकेतों को ध्वनित करनेवाले 600 (लिपि) चिह सुमेरी में थे। इन चिहों में से कुछ केवल शब्दमूलक, कुछ इनके साथ साथ पदांशमूल्यक भी थे। बाबुलियों ने आरंभ में इस लिपि के केवल पदांश चिह्नों का उपयोग किया। बाबुलियों और असुरों ने कालांतर में, जब सुमेरी भाषा का प्रयोग मंदिरों में बंद हो गया, सुमेरी चिह्नों और शब्दों की बृहत्‌ सूचियाँ बनी लीं। इनसे कई बोलियों को बड़ा बल मिला क्योंकि सुमेरी शब्दों के उनके लिपिचिहों के साथ बाबुली और असूरी में भी पर्याय प्रस्तुत हो गए। परिणाम यह हुआ कि असूरी में, इसके सामी होने और सामी भाषाओं से शब्दऋद्ध होने के बावजूद, सुमेरी शब्दों की बहुतायत हो गई और सुमेरी लिपि में लिखी जाने के कारण इसका उच्चारण भी पुरातन और असांप्रतिक हो गया।

## सन्दर्भ
* आई। जे.गेल्ब: ओल्ड अकेडियन राइटिंग ऐंड ग्रामर (शिकागो,1952); 
* सेटन लायड: फाउंडेशंस इन दि डस्ट (लदंन,1947)

श्रेणी:विश्व की भाषाएँ
शाजापुर

**शाजापुर** (Shajapur) भारत के मध्य प्रदेश राज्य के शाजापुर ज़िले में स्थित एक नगर है। यह ज़िले का मुख्यालय भी है। यह राज्य के मालवा क्षेत्र में स्थित है। वर्तमान में यह एक नगर निगम की श्रेणी में आने वाला है और 2022 में यह मध्य प्रदेश का 13 वा सबसे बड़ा शहर होगा । शाजापुर शहर से लेकर मक्सी जंक्शन तक के सभी गांवों को मिलाकर व मक्सी शहर का शाजापुर शहर में विलय करने पर यह मध्य प्रदेश का पांचवां सबसे बड़ा शहर होगा। मक्सी जंक्शन बहुत जल्द शाजापुर शहर का हिस्सा होगा।

## जनसंख्या
शाजापुर नगर पालिका की वर्तमान अनुमानित जनसंख्या 2024 में लगभग 96,000 है। भारत की जनगणना 2011 द्वारा जारी रिपोर्ट के अनुसार, शाजापुर नगर पालिका की जनसंख्या 69,263 है, जिसमें 35,623 पुरुष हैं, जबकि 33,640 महिलाएं हैं। 

## पर्यटन स्थल
राजराजेश्वरी माता मंदिर: यह शाजापुर का ऐतिहासिक स्थान है। शाजापुर आगरा-बॉम्बे रोड पर और चिलर नदी के तट पर स्थित है। राजराजेश्वरी माता मंदिर पश्चिम में चिलर नदी के तट पर स्थित है।

करेड़ी माता मंदिर: यह शाजापुर से 10 किमी दूर है। इस मंदिर को कनकवती माता के नाम से भी जाना जाता है। करेड़ी माता मंदिर मालवा का प्रमुख पूजा स्थल है। इस मंदिर की स्थापना महाभारत काल के राजा कर्ण ने की थी। माता के कंधे पर जलकुंड है, जो हर समय पानी से भरा रहता है। करेड़ी माता के दर्शन के लिए विभिन्न स्थानों से बड़ी संख्या में श्रद्धालु आते हैं। मूर्तियों पर सांप के निशान भी मौजूद हैं।

पार्श्वनाथ मंदिर: यह भारत के प्रसिद्ध मंदिरों में से एक है। यह मंदिर क्षेत्र मक्सी के आधे क्षेत्र के बराबर है, दिगंबर-श्वेतांबर पंथ के साथ-साथ वैष्णवी देवी के मंदिर भी मक्सी में हैं। मुख्य मंदिर में पार्श्वनाथ भगवान की मूर्ति है। जैन समुदाय के दो पंथ हैं, श्वेतांबर और दिगंबर जैन तीर्थ। यह जगह करीब 2000 साल पुरानी है. मंदिर की सभी दीवारें गीली हैं। ऐसा कहा जाता है कि इस मंदिर के क्षेत्र में चोरी होना असंभव है।

## इन्हें भी देखें
शाजापुर बनेगा मध्य प्रदेश का पहला सबसे बड़ा शिक्षित शहर। 

भोपाल से शाजापुर, दुपाडा, कानड, आगर, बडौद, आलोट होती हुई शामगढ( मंदसौर) से जुडेगी रेलवे लाईन शाजापुर बनेगा जंक्शन 
* शाजापुर ज़िला

## सन्दर्भ

श्रेणी:मध्य प्रदेश के शहर
श्रेणी:शाजापुर ज़िला
श्रेणी:शाजापुर ज़िले के नगर
*
मिट्शॅल, दक्षिण डकोटा

**मिट्शॅल** संयुक्त राज्य अमेरिका के दक्षिण डकोटा राज्य की डेविसन काउण्टी की काउण्टी सीट है। सन २००० की जनगणना में यहाँ की जनसंख्या १४,५५८ थी। जनसंख्या घनत्व: २५६.४ व्यक्ति/किमी२; कुल क्षेत्रफल: २८.२ किमी२।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
सोनपुर (बहुविकल्पी)

**[[सोनपुर (बहुविकल्पी)|सोनपुर]]** नाम ये सबके लिए भी जाना जाता है।

* सोनपुर, बिहार, बिहार का शहर
* सोनपुर, ओड़िशा, ओड़िशा का शहर
* सोनपुर जिला, ओड़िशा का जिला
* सोनपुर, नेपाल, नेपाल में शहर
रैपिड सिटी, दक्षिण डकोटा

**रैपिड सिटी** संयुक्त राज्य अमेरिका के दक्षिण डकोटा राज्य की पॅनिंग्टन काउण्टी में स्थित है। सन २००५ में यहाँ की जनसंख्या ६२,१६७ थी।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
जिष्णु

हिन्दू धर्म मान्यताओं के अनुसार यह भगवान विष्णु के सहस्र नामों में से एक नाम है। इसे विष्णु पुराण में भगवान विष्णु के ही एक अवतार के रूप में बताया गया है।

## अवतार
जिष्णु को सामान्यतः कई पुराणों में भगवान विष्णु के अवतार के रूप में बताया गया है।

## सन्दर्भ
सियुक फ़ॉल्स, दक्षिण डकोटा

**सियुक फ़ॉल्स** संयुक्त राज्य अमेरिका के दक्षिण डकोटा राज्य की मिनेहाहा काउण्टी की काउण्टी सीट है। सन २००७ में यहाँ की जनसंख्या १,५१,३०० थी और यह दक्षिण डकोटा राज्य क सब्से बड़ा नगर है।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
यॅङ्कटन काउण्टी

**यॅंकटन काउण्टी** दक्षिण डकोटा, संयुक्त राज्य अमेरिका मेण स्थित एक काउण्टी है। सन २००० में यहाँ की जनसंख्या २१,६५२ थी। इसकी काउण्टी सीट और मुख्यालय यॅंकटन में है।

श्रेणी:दक्षिण डकोटा की काउण्टियाँ
अल्फ़ा पैवोनिस तारा

[thumb|230px|[मोर तारामंडल (पोलिश भाषा में) - अल्फ़ा पैवोनिस चित्र के ऊपर की तरफ़ 'Peacock' द्वारा नामांकित तारा है]]
**अल्फ़ा पैवोनिस** (α Pav, α Pavonis), जिसका बायर नाम में भी यही है, मोर तारामंडल में स्थित एक तारा है जो पृथ्वी से दिखने वाले सभी तारों में से ४२वाँ सब से रोशन तारा है। यह हमसे १८३ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९४ है। वास्तव में यह एक द्वितारा है।

## अन्य भाषाओं में
अल्फ़ा पैवोनिस को अंग्रेज़ी में "पीकॉक" (Peacock) भी कहा जाता है, जिसका अर्थ "मोर" (पक्षी) है।

## वर्णन
अल्फ़ा पैवोनिस द्वितारे का मुख्य तारा एक B2 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १,२०० गुना है। इसका द्रव्यमान हमारे सूरज के द्रव्यमान का ५ से ६ गुना और व्यास हमारे सूरज के व्यास का ४.४ गुना है। इसकी सतह का तापमान लगभग १८,७०० कैल्विन है। इसका साथी तारा एक G श्रेणी का धुंधला-सा तारा है। यह और इसका साथी तारे एक दुसरे के इर्द-गिर्द ११.७ दिनों में एक परिक्रमा पूरी कर लेते हैं।

## इन्हें भी देखें
* द्वितारा
* उपदानव तारा
* मोर तारामंडल

## सन्दर्भ


श्रेणी:तारे
श्रेणी:उपदानव तारे
श्रेणी:मोर तारामंडल
श्रेणी:हिन्दी विकि डीवीडी परियोजना
अल्फ़ा ट्राऐंगुलाइ ऑस्ट्रालिस तारा

[thumb|230px|[दक्षिण त्रिकोण तारामंडल में अल्फ़ा ट्राऐंगुलाइ ऑस्ट्रालिस बाईं तरफ़ 'α' द्वारा नामांकित तारा है]]
**अल्फ़ा ट्राऐंगुलाइ ऑस्ट्रालिस** (α TrA, α Trianguli Australis), जिसका बायर नाम में भी यही है, दक्षिण त्रिकोण तारामंडल में स्थित एक तारा है जो पृथ्वी से दिखने वाले सभी तारों में से ४३वाँ सब से रोशन तारा है। यह हमसे ४२० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९१ है। वैज्ञानिकों को पक्का ज्ञात नहीं है लेकिन इसके दोहरे तारे होने की संभावना है।

## अन्य भाषाओं में
अल्फ़ा ट्राऐंगुलाइ ऑस्ट्रालिस को अंग्रेज़ी में "ऐट्रिया" (Atria) भी कहा जाता है। यह इसके नाम के तीन शब्दों में से अंग्रेज़ी के 'a', 'tri' और 'a' अक्षरों को जोड़कर बना लघुरूप (अब्रिविएशन) है।

## वर्णन
अल्फ़ा ट्राऐंगुलाइ ऑस्ट्रालिस एक नारंगी रंग का K2 IIb या K2 IIIa श्रेणी का चमकीला दानव तारा है। इसकी सतह का तापमान लगभग ४,००० कैल्विन है।

खगोलशास्त्रियों ने इस तारे का अध्ययन किया तो इसके वर्णक्रम में इसकी श्रेणी के तारे में जितना नीला रंग होना चाहिए उससे ज़्यादा निकला (हालांकि की आँख से देखने में इसका रंग बहुत नारंगी ही है)। इस से उन्हें शक़ हो गया की यह नीला उसके किसी साथी तारे से आ रहा हो सकता है, यानि की यह एक दोहरा तारा हो सकता है। यदि यह सच है, तो वर्णक्रम के आधार पर वैज्ञानिकों को लगता है कि इसका साथी तारा एक F श्रेणी का बौना तारा होगा जो मुख्य अनुक्रम की स्थिति में नया-नया पहुंचा है। मुख्य तारे की निहित चमक (निरपेक्ष कान्तिमान) सूरज की २,५०० गुना, इसका द्रव्यमान हमारे सूरज के द्रव्यमान का ६ गुना और इसकी आयु ५० करोड़ साल अनुमानित की गई है।

## इन्हें भी देखें
* दानव तारा
* दक्षिण त्रिकोण तारामंडल
* दोहरा तारा

## सन्दर्भ


श्रेणी:तारे
श्रेणी:दानव तारे
श्रेणी:दक्षिण त्रिकोण तारामंडल
श्रेणी:हिन्दी विकि डीवीडी परियोजना
बीटा महाश्वान तारा

[right|230px|[महाश्वान तारामंडल में 'β' द्वारा नामांकित बीटा महाश्वान तारा]]
**बीटा महाश्वान**, जिसका बायर नाम "बीटा कैनिस मेजोरिस" (β Canis Majoris या β CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ४६वाँ सब से रोशन तारा माना जाता है। यह हमसे ५०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

## अन्य भाषाओं में
बीटा महाश्वान को अंग्रेज़ी में "मुरज़िम" (Murzim) भी कहा जाता है। यह मूल रूप से अरबी भाषा के "मुरज़िम" () शब्द से लिया गया है, जिसका अर्थ "घोषणा करने वाला" होता है। यह तारा आकाश में व्याध तारे से बिलकुल पहले उदय होता है। व्याध तारा आकाश में सब से अधिक रोशन तारा है, इसलिए कहा जाता है कि बीटा महाश्वान उसका "मुरज़िम" है यानि उसके आगे चलकर उसके आने की घोषणा करने करने वाला तारा है।

## वर्णन
बीटा महाश्वान एक B1 II या B1 III श्रेणी का नीला-सफ़ेद दानव तारा है। यह एक बीटा सॅफ़ॅई परिवर्ती तारा है जिसकी रौशनी छह घंटे के काल में १.९५ से २.०० मैग्निट्यूड के बीच बदलती है। इसका हाइड्रोजन इंधन ख़त्म होने वाला है और इसके बाद यह हीलियम को नाभिकीय संलयन (न्यूक्लियर फ्यूज़न) के लिए इंधन की तरह प्रयोग करेगा।

बीटा महाश्वान की अंदरूनी चमक (निरपेक्ष कान्तिमान) हमारे सूरज की १९,००० गुना है और इसका व्यास हमारे सूरज के व्यास का १२ गुना।

## इन्हें भी देखें
* बीटा सॅफ़ॅई परिवर्ती तारा
* दानव तारा
* महाश्वान तारामंडल

## सन्दर्भ


श्रेणी:तारे
श्रेणी:दानव तारे
श्रेणी:परिवर्ती तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
भारत के राज्य (कर राजस्व के अनुसार)

यह भारत के राज्यों की उनकी कर राजस्व के अनुसार सूचि है। यह आकलन तेरहवें वित्त आयोग द्वारा किया गया है। 

## सन्दर्भ
श्रेणी:भारत के राज्य
जलसर्प तारामंडल

thumb|220px|जलसर्प तारामंडल
[thumb|220px|जलसर्प तारामंडल में ऍम८३ नामक [डन्डीय सर्पिल गैलेक्सी|डन्डीय सर्पिल आकाशगंगा है]]
::*अगर आप नर जलसर्प (हाइड्रस) तारामंडल पर जानकारी ढूंढ रहें हैं तो [[नर जलसर्प तारामंडल]] का लेख देखिये*
**जलसर्प** या **हाइड्रा** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और उस सूची का खगोलीय गोले में सब से बड़े क्षेत्र वाला तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था।

## अन्य भाषाओं में
अंग्रेज़ी में जलसर्प तारामंडल को "हाइड्रा कॉन्स्टॅलेशन" (Hydra constellation) कहा जाता है। इसका नाम लातिनी भाषा के 'हाइड्रा' से लिया गया है, लेकिन इसका काल्पनिक अकार पुरानी खगोलशास्त्रिय पुस्तकों में आधुनिक जीवविज्ञान में हाइड्रा कहलाए जाने वाले जीव का नहीं बल्कि एक पानी में रहने वाले सर्प का बनाया जाता था, जिसका रूप थोड़ा-बहुत एक अझ़दहे जैसा था। चीन के प्राचीन खगोलशास्त्र में इस तारामंडल में दो चीनी नक्षत्र आते थे, जिनके नाम नीला अझ़दहा (青龙) और सिन्दूरी पक्षी (朱雀) था।

## तारे
जलसर्प तारामंडल में ७५ तारे हैं जिन्हें बायर नाम दिए जा चुके हैं। इनमें से १३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ ख़ास तारे और अन्य वस्तुएँ इस प्रकार हैं -
* **[[अलफ़र्द तारा|अलफ़र्द]]** (α Hya, Alphard) - यह एक १.९८ मैग्नीट्यूड की चमक (सापेक्ष कान्तिमान) वाला तारा जलसर्प तारामंडल का सब से रोशन तारा है। दूरबीन से देखने पर ज्ञात होता है कि वास्तव में यह एक दोहरा तारा है।
* **सिग्मा हाइड्रे** (σ Hya) - यह प्राचीन भारतीय खगोलशास्त्र के अश्लेशा नक्षत्र का भाग है।
* **ऍप्सिलन हाइड्रे** (ε Hya) - यह एक द्वितारा है।
* **हाइड्रा ए** (Hydra A) - यह आकाशगंगाओं का एक गुच्छा है जिस से बड़ी मात्रा में ऍक्स किरणें उत्पन्न होती हैं।
* **ऍम८३** (M83) - यह मॅसिये वस्तु एक डन्डीय सर्पिल आकाशगंगा है जिसे दक्षिणी पिनव्हील आकाशगंगा भी कहा जाता है।
* **ऍम६८** (M68) - यह पृथ्वी से ३३,००० प्रकाश-वर्ष दूर स्थित एक गोल तारागुच्छ है।
* **ऍम४८** (M48) - यह एक खुला तारागुच्छ है जिसकी आयु ३० करोड़ वर्ष अनुमानित की गई है।

## इन्हें भी देखें
* तारामंडल
* दोहरा तारा
* द्वितारा

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
अलफ़र्द तारा

[thumb|230px|अलफ़र्द [जलसर्प तारामंडल|जलसर्प (हाइड्रा) तारामंडल में स्थित 'α' के चिह्न द्वारा नामांकित तारा है]]
**अलफ़र्द**, जिसका बायर नाम में "अल्फ़ा हाइड्रे" (α Hya, α Hydrae) है, जलसर्प तारामंडल का सब से रोशन तारा है जो पृथ्वी से दिखने वाले सभी तारों में से ४७वाँ सब से रोशन तारा है। यह हमसे १७७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

## अन्य भाषाओं में
अलफ़र्द को अंग्रेज़ी में "ऐलफ़ार्ड" (Alphard) कहा जाता है। यह नाम अरबी भाषा के "अल-फ़र्द" () से लिया गया है जिसका अर्थ "अकेला" है। इसका नाम यह इसलिए पड़ा क्योंकि इसके आसपास कोई भी अन्य रोशन तारा नहीं है।

## वर्णन
अलफ़र्द एक नारंगी रंग का K3 II या K3 III श्रेणी का चमकीला दानव तारा है। इसकी सतह का तापमान लगभग ४,१२० कैल्विन अनुमानित किया गया है। इसका द्रव्यमान हमारे सूरज के द्रव्यमान का ३ गुना है, लेकिन जब इसने अपने जीवन का मुख्य अनुक्रम चरण समाप्त कर दिया तो यह फूलने लगा और अब इसका व्यास (डायामीटर) सूरज के व्यास का ५० गुना है। इसकी आयु लगभग ४२ करोड़ साल अनुमानित की गई है।

इसके वर्णक्रम (स्पॅक्ट्रम) का अध्ययन करके वैज्ञानिकों को इसमें बैरियम तत्व की उम्मीद से अधिक मात्रा मिली है। इस प्रकार के तारों में अक्सर यह तब होता है जब तारा वास्तव में एक द्वितारा हो और मुख्य तारे का एक सफ़ेद बौना साथी तारा हो जिस से कुछ मात्रा में बैरियम गुरुत्वाकर्षक प्रभाव से खिचकर मुख्य तारे पर आ गया हो। अलफ़र्द का ऐसा ही एक साथी मिला है जो कभी अलफ़र्द की ही तरह एक नारंगी दानव था। वैज्ञानिकों का मानना है कि भविष्य में अलफ़र्द भी अपनी बाहरी परत खो देगा और अपना बाक़ी जीवन एक बचे-कुचे सफ़ेद बौने के रूप में ही अंत करेगा।

## इन्हें भी देखें
* दानव तारा
* जलसर्प तारामंडल

## सन्दर्भ


श्रेणी:तारे
श्रेणी:दानव तारे
श्रेणी:जलसर्प तारामंडल
श्रेणी:हिन्दी विकि डीवीडी परियोजना
सिलेटी भाषा

**सिलेटी भाषा**, **सिलहटी भाषा** (असमिया : छिलठीया भाषा), बांग्लादेश के उत्तर-पूर्वाञ्चल में अवस्थित सिलहट विभाग, असम के होजाइ जिला और  बराक उपत्यका, तथा त्रिपुरा के कुछ भागों में प्रचलित है। यूनाइटेड किंगडम, संयुक्त राज्य और खाड़ी के देशों में बसने वाले अधिकतर बंगलादेशी यह भाषा  बोलते हैं। 

सिलहटी को प्रायः बंगाली भाषा की एक बोली माना जाता है और कभी-कभी पारस्परिक अस्पष्टता के कारण इसे कभी कभी एक अलग भाषा भी माना जाता है। सिलहट पहले कामरूप राज्य का हिस्सा था और असमिया भाषा के साथ सिलेटी बहुत मेल खाता है। पहले यह भाषा अपने लिपि में लिखी जाती थी, पर अब यह बंगाली लिपि में ही लिखी जाती है।

## इतिहास
सिलहटी भाषा सिलहटी लिपि में लिखी जाती है। पर इसका अधिक प्रचलन नहीं है।

## भौगोलिक वितरण
भारत और बंग्लादेश के अलावा यूनाइटेड किंगडम में सिलहटी भाषा बोलने वाले सबसे अधिक लोग निवास करते हैं।

## सन्दर्भ

## इन्हें भी देखें
* बोडो भाषा
* सिलहटी नागरी

श्रेणी:हिन्द-आर्य भाषाएँ
श्रेणी:भारत की भाषाएँ
श्रेणी:बांग्लादेश की भाषाएँ
श्रेणी:पूर्वी हिन्द-आर्य भाषाएँ
श्रेणी:बांग्ला उपभाषाएँ
चंद्रशेखरेन्द्र सरस्वती

right|thumb|300px|जगत्गुरु चन्द्रशेखरेन्द्र सरस्वती का सन १९३३ का छायाचित्र
**जगद्गुरु चन्द्रशेखरेन्द्र सरस्वती स्वामिगल** (तमिल : சந்திரசேகரேந்திர சரஸ்வதி சுவாமிகள்) (20 मई 1894 – 8 जनवरी 1994) काँची कामकोटिपीठम के 68वें जगद्गुरु थे। उन्हे प्रायः **[[परमाचार्य]]** या 'महा पेरिययवाल' कहा जाता है।

## बाहरी कड़ियाँ
* Parmacharya Sri Chandrashekhar Saraswati - God in human form (डॉ सुब्रह्मणियन स्वामी)
कांची कामकोटि पीठम के शंकराचार्य परमाचार्य स्वामी चन्द्रशेखरेन्द्र सरस्वती बहुमुखी प्रतिभा के धनी थे। उनका जन्म 20 मई 1894 को तमिलानाडु के अर्काट जिले में कर्नाटक के स्मार्त होयसल ब्राह्णण परिवार में हुआ। उनके पिता सुब्रमण्यम शास्त्री जिला शिक्षा अधिकारी थे। परमाचार्य का नाम गृहदेवता स्वामीनाथ के आधार पर स्वामीनाथ रखा गया। उनकी आरंभिक शिक्षा अर्काट अमेरिकन मिशन हाईस्कूल, तिंडिवनम् में हुई। स्वामीनाथ बचपन से मेधावी से थे और कई विषयों में दक्ष थे। सन 1905 में माता-पिता ने उनका उपनयन संस्कार कराया। 
आचार्यश्री के बचपन में उनके पिता ने एक ज्योतिषी को उनकी कुंडली दिखाई, जिसे देखकर वह हतप्रभ रह गया। बालक स्वामीनाथ के सामने दंडवत होते हुए बोला कि एक दिन पूरा विश्व आपकी चरणों में होगा। सन् 1906 में कांची कामकोटि पीठम के 66वें आचार्य तिंडिवनम् के समीप चातुर्मास कर रहे थे। स्वामीनाथ उसमें सम्मिलित हुए और आचार्यश्री से बेहद प्रभावित हुए। वहीं से उनके जीवन की दिशा बदल गयी।
श्रेणी:हिन्दू गुरु
श्रेणी:शंकराचार्य
भारत के राज्य (सकल घरेलू उत्पाद के अनुसार)

यह भारत के राज्यों और संघ शासित क्षेत्र की वित्तीय वर्ष 2010 मे सकल घरेलू उत्पाद के अनुसार एक सूची है। 

## शीर्ष दस शहर सकल घरेलू उत्पाद (जीडीपी) के अनुसार
प्राइसवाटरहाउसकूपर्स अध्ययन के आधार पर 2009 में सकल घरेलू उत्पाद (जीडीपी) के अनुसार शीर्ष दस भारतीय शहरों की सूची| 

## सन्दर्भ

## बाहरी कड़ियाँ
* ''Ministry of Statistics and Programme Implementation'', figures in millions of Indian rupees.

श्रेणी:भारत के राज्य
डेविड विला

**डेविड विला सांचेज़** (, जन्म: 3 दिसम्बर 1981) उपनाम एल गुअजे,  (), एक स्पेनिश पेशेवर फुटबॉलर है जो वर्तमान मे एटलेटिको मैड्रिड के लिये स्पेनिश ला लिगा मे खेल रहे है और स्पेन की राष्ट्रीय फुटबॉल टीम में एक स्ट्राइकर के रूप मे।

## सन्दर्भ

## बाहरी कड़ियाँ

*Official website
*FC Barcelona profile
*BDFutbol profile
*National team data
*David Villa career stats at ESPN
*The David Villa Campus official website 
*2010 FIFA World Cup profile
*

श्रेणी:स्पेन के फुटबॉल खिलाड़ी
माइसीनियाई यूनानी

thumb|240px|रेखीय बी (लीनियर बी) नामक लिपि में लिखी माइसीनियाई यूनानी - यह सन् १४५० ईसापूर्व में बने अभिलेख सौभाग्य से आग में पककर सख़्त होने की वजह से आधुनिक युग तक बच गए
**माइसीनियाई यूनानी** (यूनानी: Μυκηναϊκή διάλεκτος, मुकिनाइकी दिआलेक्तोस) यूनानी भाषा का सब से प्राचीन ज्ञात रूप है। यह यूनान के मुख्य प्रायद्वीप, क्रीत के द्वीप और साइप्रस पर १६वीं से १२वीं सदी ईसापूर्व में बोली जाती थी। बहुत से इतिहासकारों का मानना है कि इस काल के बाद यूनानी सभ्यता के दक्षिणी क्षेत्र में डोरियाई आक्रमण हुआ जिस से उत्तरी यूनान कि उपभाषाओं ने दक्षिणी यूनानी उपभाषाओं का अंत कर दिया। इस भाषा का नाम यूनान की राजधानी एथंस से ९० किमी दक्षिण-पश्चिम में स्थित माइसीने (Μυκῆναι, Mycenae) पुरातत्व स्थल पर रखा गया है।

## लिपि और ध्वनियाँ
माइसीनियाई भाषा रेखीय बी नामक लिपि में लिखी जाती थी जिसमें लगभग २०० चिह्न थे। यह लिपि रेखीय ए नामक लिपि की संतान थी जो क्रीत के द्वीप पर बोली जाने वाली मिनोआई भाषाओँ के लिए विकसित की गई थी। अधिकतर इतिहासकार और भाषावैज्ञानिक मानते हैं कि यह मिनोआई भाषाएँ यूनानी से कोई पारिवारिक सम्बन्ध नहीं रखती थीं, इसलिए यह संभावना है कि रेखीय बी के चिह्न पूरी तरह से माइसीनियाई भाषा की ध्वनियों को प्रदर्शित नहीं करते। फिर भी अध्ययन के आधार पर यह मानना है की माइसीनियाई में उसकी हिन्द-यूरोपीय जड़ों की कुछ चीजें सुरक्षित थीं जो आगे चलकर यूनानी से लुप्त हो गई।

## इन्हें भी देखें
* रेखीय बी लिपि
* यूनानी भाषा
* प्राचीन यूनान

## बाहरी कड़ियाँ
* "सन्दर्भ-सूची: रेखीय बी के अभिलेख और माइसीनियाई सामाजिक, राजनैतिक और आर्थिक व्यवस्था", जॅरॅमी बी॰ टटर (अंग्रेज़ी में)
* माइसीनियाईयों की लिखाई (अंग्रेज़ी में) (काफ़कनिया पत्थर के चित्र के साथ)

## सन्दर्भ


श्रेणी:यूनान
श्रेणी:यूनानी भाषा
श्रेणी:विलुप्त भाषाएँ
श्रेणी:प्राचीन भाषाएँ
श्रेणी:हिन्दी विकि डीवीडी परियोजना
येलेना इसिन्बाएवा

**येलेना गेडजिव्ना इसिन्बाएवा** () एक रूसी पोल वॉल्टर हैं। यह दो बार ओलम्पिक खेलो (2004 और 2008) और पांच बार विश्व चैंपियनशिप में स्वर्ण पदक जीत चुकी हैं, तथा पोल वॉल्ट में वर्तमान विश्व रिकॉर्ड धारक भी हैं। अपनी उपलब्धियों के परिणामस्वरूप इन्हे व्यापक रूप से अब-तक कि विश्व की सबसे महान पोल वॉल्टर माना जाता हैं।

इसिन्बाएवा नौ बार विश्व की मुख्य चैंपियन (ओलंपिक, विश्व आउटडोर और इनडोर चैंपियन और यूरोपीय आउटडोर और इनडोर चैंपियन) रह चुकी हैं। यह 2007 और 2009 में आइएएएफ गोल्डन

विजेता थी। 2009 और 2010 की विश्व चैंपियनशिपो में खराब प्रदर्शन के बाद इन्होने खेल से एक साल का विश्राम ले लिया था।

2005 में यह पांच मीटर की बाधा पार करने वाली पहली महिला बनी थीं। इसिन्बाएवा के मौजूदा विश्व रिकॉर्ड हैं: 5.06 मीटर आउटडोर, रिकॉर्ड जो इसिन्बाएवा ने अगस्त 2009 में ज्यूरिख में हासिल किया था तथा 5.00 मीटर इनडोर, रिकॉर्ड जो इन्होने फरवरी 2009 में प्राप्त किया। ज्यूरिख में बनाया गया इसिन्बाएवा का रिकॉर्ड उनका पोल वॉल्ट का 22वा विश्व रिकॉर्ड था, लगातार इतनी बार यह कारनामा करने वाली इसिन्बाएवा पहली महिला एथलीट हैं। इससे पूर्व यह कीर्तिमान ऑस्ट्रेलिया की एम्मा जॉर्ज के नाम था, जिन्होने 1995 से 1999 के बीच लगातार 11 बार विश्व रिकॉर्ड तोडा था।

इसिन्बाएवा को आइएएएफ ने वर्ष 2004, 2005 और 2008 की फिमेल एथलीट ऑफ़ द इयर घोषित किया था, तथा लारेस वर्ल्ड स्पोर्ट्स अवार्ड्स में इन्हें 2007 व 2009 के लिय वर्ल्ड स्पोर्ट्सवूमेन ऑफ़ द इयर का पुरस्कार मिला। 2009 में इन्हें खेल श्रेणी का प्रिंस ऑफ़ एस्टुरिअस अवार्ड दिया गया था।

श्रेणी:जीवित लोग
श्रेणी:महिला एथलीट
श्रेणी:1982 में जन्मे लोग
श्रेणी:खेल
मिनोआई सभ्यता

[thumb|220px|[क्नोसोस के खंडरों में मिले बासन]]
[thumb|220px|[क्रीत पर मिनोआई सभ्यता से सम्बंधित पुरातन स्थल]]
thumb|220px|यह या तो कोई "सर्प देवी" थी या फिर किसी पुजारिन की आकृति है
**मिनोआई सभ्यता** कांस्य युग में यूनान के दक्षिण में स्थित क्रीत के द्वीप पर उभरकर २७वीं सदी ईसापूर्व से १५वीं सदी ईसापूर्व तक फलने-फूलने वाली एक संस्कृति थी। यह यूरोप की सबसे प्राचीनतम सभ्यताओं में से एक मानी जाती है। इतिहासकारों को मिले सुराग़ों से ज्ञात हुआ है कि मानव १२८,००० ईपू में ही आकर क्रीत पर बस चुके थे लेकिन यहाँ कृषि लगभग ५००० ईपू में ही जाकर विकसित स्तर पर पहुँची।

## नाम की उत्पत्ति
यह अज्ञात है कि मिनोआई लोग वास्तव में स्वयं को क्या बुलाते थे। यहाँ पर अनुसंधान कर रहे आर्थर एवंस नामक इतिहासकार को क्रीत के क्नोसोस पुरातन स्थल पर एक भूल-भुलाइया के खंडर मिले। उन्होंने इसका सम्बन्ध बिना किसी प्रमाण के प्राचीन यूनानी गाथाओं में एक काल्पनिक मिनोस (Minos) नामक राजा द्वारा निर्मित भूल-भुलाइया के वर्णन से करा। धीरे-धीरे बहुत से विद्वान इन गुमनाम लोगों को "मिनोआई" के नाम से पुकारने लगे। अंग्रेज़ी में "मिनोआई सभ्यता" को "मिनोअन सिविलाइज़ेशन" (Minoan civilization) बुलाया जाता है।

## वर्णन
क्रीत के द्वीप पर बहुत से मिनोआई खंडर मिले हैं। यह महल, प्रशासनिक दफ़्तर, घर और दुकानों की श्रेणियों में देखें गए हैं। महलों में अक्सर दो या उस से भी अधिक मंज़िलें मिली हैं। बड़े स्तम्भ, अन्दर और बाहर ज़ीने (सीढ़ियाँ) और आँगन इनकी कुछ विशेषताएँ हैं।

माना जाता है कि मिनोआई लोग हिन्द-यूरोपीय नहीं थे और न ही उनका यूनान के मुख्य भाग में रहने वाले प्राचीन वासियों से कोई सम्बन्ध था। यह अपनी अलग मिनोआई भाषा बोलते थे जो हिन्द-यूरोपीय भाषा परिवार की सदस्य नहीं थी, जबकि यूनानी भाषा इस परिवार की सदस्य है। वह जिस लिपि का प्रयोग करते थे उसे आजकल रेखीय ए (लीनियर ए) कहा जाता है और भाषावैज्ञानिक अभी तक उसे पढ़ने में अक्षम रहे हैं। कांस्य युग में मिनोआई संस्कृति यूनानी सभ्यता से बहुत अधिक विकसित थी। मिनोआई संस्कृति की बनाई गई कई वस्तुएँ यूनान की मुख्य भूमि में मिली हैं, विशेषकर माइसीने (Μυκῆναι, Mycenae) पुरातत्व स्थल पर। रेखीय ए के प्रभाव से एक रेखीय बी नामक लिपि उत्पन्न हुई जिस में माइसीनियाई यूनानी भाषा को लिखा जाने लगा। यह यूनानी का सब से प्राचीन ज्ञात रूप है।

इतिहासकारों का मानना है कि सन् १४५० ईपू के आसपास क्रीत में कोई भयंकर प्राकृतिक विपदा आई। संभव है की यह एक भूकंप था या फिर समीप के सान्तोरिनी द्वीप पर स्थित थेरा ज्वालामुखी का विस्फोट था। मिनोआई सभ्यता के बहुत से क्षेत्र इस से ध्वस्त हो गए हालांकि क्नोसोस का महल साबुत बच गया। इसके बाद लगभग सौ वर्षों तक यह सभ्यता लड़खड़ाती हुई जारी रही लेकिन फिर इसका पतन शुरू हो गया। पूर्वी क्रीत में पहाड़ों के बीच एक कर्फ़ी (Καρφί) नामक स्थल मिला है जहाँ माना जाता है कि लौह युग तक कुछ मिनोआई लोग शरण लेकर फैलती हुई यूनानी सभ्यता से छुपे हुए थे।

## इन्हें भी देखें
* रेखीय बी लिपि
* प्राचीन यूनान
* माइसीनियाई यूनानी

## सन्दर्भ

श्रेणी:विलुप्त सभ्यताएँ
श्रेणी:यूरोप का इतिहास
श्रेणी:प्राचीन यूनान
श्रेणी:यूनान
श्रेणी:हिन्दी विकि डीवीडी परियोजना
शब्दांश-माला

[thumb|210px|[इंडियन (अमेरिका के आदिवासी)|मूल अमेरिकी आदिवासी ओजिब्वे भाषा की शब्दांश-माला]]
[thumb|230px|[जापानी भाषा की हीरागाना शब्दांश-माला]]
**शब्दांश-माला** (अंग्रेज़ी: syllabary, सिलेबेरी) लिखित चिह्नों के ऐसे समूह को कहते है जिसका हर एक चिह्न किसी एक की शब्दांश ध्वनि दर्शाता है और जिन्हें जोड़कर शब्द बनाए जाते हैं। शब्दांश-मालाओं और वर्णमालाओं में एक गहरा फ़र्क है कि शब्दांश-मालाओं में एक ही स्वर या व्यंजन शामिल करने वाले चिह्नों का रूप मिलता-जुलता नहीं होता। उदाहरण के लिए देवनागरी में (जो एक वर्णमाला है) 'का' और 'की' शब्दांशों में 'क' की ध्वनि आती है और दोनों में इस रूप का एक ही वर्ण देखा जा सकता है। इसके विपरीत जापानी भाषा में इस्तेमाल होने वाली हीरागाना शब्दांश-माला में 'का' को 'か' लिखा जाता है और 'की' को 'き' - इन दोनों में 'क' व्यंजन सामान होने के बावजूद इनके रूप एक दूसरे से बिलकुल नहीं मिलते।

## अन्य भाषाओँ में
शब्दांश-माला को अंग्रेज़ी में "सिलेबेरी" (syllabary) और अरबी में "मक़्ताया" () कहा जाता है। शब्दांश को अंग्रेज़ी में "सिलेबल" (syllable) कहते हैं। चित्रलिपि के चिह्नों को अंग्रेज़ी में लोगोग्रैम (logogram) या इडियोग्रैम (ideogram) कहते हैं।

## इन्हें भी देखें
* शब्दांश
* वर्णमाला
* लिपि
* चित्रलिपि

## सन्दर्भ


श्रेणी:लिपि
रेखीय बी लिपि

thumb|230px|यह रेखीय बी लिपि मे लिखित तख़्ती एक तेली के घर से मिली जिसमें किसी ग्राहक की ऊन रंगने की बात लिखी है
**रेखीय बी** एक अक्षरमाला पर आधारित लिपि थी जिसका प्रयोग प्राचीन यूनान में माइसीनियाई यूनानी लिखने के लिए किया जाता था। यह यूनानी वर्णमाला से कई सदियों पहले प्रचलित थी और माइसीनियाई संस्कृति के पतन के साथ-साथ इसका प्रयोग भी ख़त्म हो गया। रेखीय बी के अभिलेख नोसोस, साइडोनिया, पाएलोस, थीब्स और माइसीनाए के स्थलों पर मिली हैं। रेखीय बी की विलुप्ति के बाद कुछ अरसे तक यूनान में किसी लिखाई का सबूत नहीं मिला है और इस काल को यूनानी अंधकार काल कहा जाता है। भाषावैज्ञानिकों का मानना है कि यह लिपि रेखीय ए नामक लिपि की संतान थी जो क्रीत के द्वीप पर बोली जाने वाली मिनोआई भाषाओँ के लिए विकसित की गई थी।

रेखीय बी में लगभग ८७ भिन्न ध्वनियों से सम्बंधित अक्षर थे, लेकिन साथ ही साथ कुछ भावचित्र (इडियोग्रैम) भी प्रयोग होते थे। कुल मिलकर लीनियर बी में क़रीब २०० चिह्न पाए गए हैं। यह ध्यान योग्य बात है कि इसकी पूर्वज रेखीय ए लिपि को अभी तक भाषावैज्ञानिक पढ़ने और समझने में असमर्थ रहे हैं।

## अन्य भाषाओँ में
रेखीय बी को अंग्रेज़ी में "लीनियर बी" (Linear B) और यूनानी में "ग्राम्मिकी बी" (Γραμμική Β) कहा जाता है।

## लिपि
लिपि के कुछ चिह्न और उनके स्वर या भाव नीचे दिए गए हैं। कृपया याद रखें कि इनमें बहुत से चिह्नों को लेकर विद्वानों में मतभेद चल रहा है। ऍमॅट बॅनॅट (Emmet Bennet) नामक विद्वान ने हर चिह्न को एक निर्धारित अंक दे दिया है जो हर चिह्न के साथ नीचे की सूचियों में भी लिखा हुआ है।

### अक्षर चिह्न
इन अक्षरों की ध्वनियाँ माइकल वॅन्ट्रिस और जॉन चैडविक के अध्ययन से लीं गई हैं। यह पक्का नहीं है कि इन सबका उच्चारण बिलकुल वैसा है जैसा यहाँ दिया गया है - यह केवल अनुमानित ध्वनियाँ हैं जो भविष्य में और अनुसन्धान से ग़लत भी साबित हो सकती हैं।

### विशेष और अज्ञात चिह्न
यह ऐसे चिह्न हैं जो या तो संयुक्त अक्षर प्रतीत होते हैं या फिर इनकी ध्वनियाँ अभी अज्ञात हैं।

निम्नलिखित चिह्न ऐसे हैं जिनकी ध्वनियाँ या तो पता ही नहीं हैं या फिर वैज्ञानिकों ने उनकी धवानियों के बारे मे कमज़ोर प्रमाणों पर तुक्के लगाए हैं जो बिलकुल ग़लत हो सकते हैं।

## इन्हें भी देखें
* रेखीय ए लिपि
* माइसीनियाई यूनानी
* यूनानी वर्णमाला

## सन्दर्भ

श्रेणी:यूनानी भाषा
श्रेणी:विलुप्त लिपियाँ
श्रेणी:कांस्य युगीय लिपियाँ
श्रेणी:हिन्दी विकि डीवीडी परियोजना
फोगो, वर्दे अंतरीप

**फोगो** या **फोगू** (पुर्तगाली में "आग"), वर्दे अंतरीप के सोटावेंटो द्वीपसमूह का एक द्वीप है। यह द्वीपसमूह का सबसे प्रमुख द्वीप है जिसकी सबसे ऊँची चोटी पीकू दू फोगू की ऊंचाई समुद्र तल से लगभग 3,000 मी (10,000&nbsp;फुट) है।
 
## भूगोल

श्रेणी:केप वर्दे के द्वीप